PMIndiaData/PMIndiaSum huggingface dataset:
চান্সেলর মর্কেলগী মফমদা প্রধান মন্ত্রীনা তেলিফোন তৌদুনা নুংঙাইবা ফোংদোকখ্রে

ফেদরেল রিপব্লিক ওফ জর্মনীগী থংনা থংননা মরিরক শুবা ওইনা চান্সেলরগী ওফিস পায়রকপদা প্রধান মন্ত্রী শ্রী নরেন্দ্র মোদীনা ঙসি তেলিফোন তৌদুনা ঐচ. ই. দা. এঞ্জেলা মর্কেলগী মফমদা নুঙাইবা ফোংদোকখ্রে। চান্সেলর মর্কেলনা জর্মনীবু চেৎনা লুচিংলিবা অমসুং মহাক্কী লুচিং মখাদা য়ুরোপিয়ন এফিয়রশিংদা জর্মনীনা লৌরিবা মরু ওইবা শক্তম অদুদা প্রধান মন্ত্রীনা থাগৎপা ফোংদোকখি । ইন্দো-জর্মন বাইলেতরেল রিলেসনশিপ হেন্না মপাঙ্গল কনখৎনবগীদমক চান্সেলর মর্কেলগা লোয়ননা মখা তানা থবক তৌমিন্ননবা মহাক্কী ৱারেপ অদু প্রধান মন্ত্রীনা অমুক হন্না শোয়দবনি হায়খি। ইং ২০১৮গী মার্চ ২২দগী ২৬ ফাওবা ভারতকী রাজ্য খোংচৎতা লাক্কদৌরিবা রাষ্ট্রপতি ফ্রেঙ্ক-ৱাল্তর স্তেনমিয়রগা লোয়ননা মীফম পাংথোক্নবা মহাক্না খৌরাংনা ঙাইদুনা লৈরি হায়নশু প্রধান মন্ত্রীনা ফোংদোকখি।
প্রধান মন্ত্রীনা ইমা চন্দ্রঘন্তগী মফমদা থৌনিজখ্রে

প্রধান মন্ত্রী, শ্রী নরেন্দ্র মোদীনা ইমা লাইরেম্বী চন্দ্রঘন্ত, নভ্রত্রিদা দুর্গা ইমাগী অহুমশুবা শাইওনগী মফমদা থৌনিজখ্রে। শ্রী মোদীনা লাইরেম্বী অসিগী লাইশোন (স্তুতি)সু লান্থোকখি। প্রধান মন্ত্রীনা ত্বীৎ তৌখি; ঙসি অসি ইমা লাইরেম্বী চন্দ্রঘন্ত, নভ্রত্রিদা দুর্গা ইমাগী অহুমশুবা শাইওনবু লাৎচবা নুমিৎনি। মীপুম খুদিংমকপু মহাক্কী থৌজালনা থৌনা লৈবা অমসুং মরু লুকপা ওইহনবীয়ু হায়না নীংজরি…।"
পি.এম.না ভেতেরন তেলুগু এক্তর শ্রী য়ু.ভি. কৃষ্ণম রাজু গারুনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা তেলুগী সিনেমাগী ভেতেরন পর্সনেলিতী শ্রী য়ু.ভি. কৃষ্ণম রাজু গারুনা লৈখিদবদা অৱাবা ফোঙদোকখ্রে‍। প্রধান মন্ত্রীনা ত্বীত তৌরদনা ফোঙদোকখিবদা; “শ্রী য়ু.ভি. কৃষ্ণম রাজু গারুনা লৈখিদবদা পুক্নিংদা অৱাবা পীরি‍। লাক্কদৌরিবা মীরোলশিংনা মাগী সিনেমাগী হৈশিংবা অমদি ক্রিএতিভিতীবু নিংশিংদুনা লৈহৌরগনি‍। মহাক মীয়ামগী থৌগল তৌবদসু মাঙজিল থারমবা মীশক অমনি অদুগা রাজনিতীগী লুচিংবা অমা ওইনসু মমীং লৈরম্মি‍। মহাক্কী ইমুং মনুং অমসুং মাবু নুংশিজবশিংগী মফমদা অৱাবা ফোঙদোকচরি‍। ওম সান্তী‍।”
প্রধান মন্ত্রীনা বরানাসিদা ইন্তরনেস্নেল কোওপরেসন অমসুং কনবেনসন সেন্তর – রুদ্রাকশ শঙ্গাখ্রে

জপানগী মতেং লৌদুনা শেমগৎখিবা ইন্তরনেস্নেল কোওপরেসন অমসুং কনবেন্সন সেন্তর-বরানাসিদা রুদ্রাকশ অদু প্রধান মন্ত্রী শ্রী নরেন্দ্র মোদীনা শঙ্গাখ্রে৷ অদুদগী মহাক্না মেতর্নেল অমসুং চাইল্দ হেল্থ ৱিঙ্গ, বি.ঐচ.য়ু. য়েংশিনখ্রে৷ কোবিদকী চেকশিন থৌরাংশিং অসি য়েংশিন্নবা মহাক্না ওফিসিয়েলশিং অমসুং মেদিকেল প্রোফেস্নেলশিংসু উন্নখ্রে৷ থৌরম অদুদা ৱা ঙাংলদুনা, প্রধান মন্ত্রীনা অসুম্না ফোংদোকখ্রে মদুদি কোবিদ লাইচৎ অসি লৈরবসু, কাশিদা চাওখৎপগী লম্বীদি লেপ্পা লৈতনা চংশিল্লি৷ ‘ইন্তরনেস্নেল কোওপরেসন অমসুং কনবেন্সন সেন্তর-রুদ্রকশ’ অসি মসিগী ক্রিতিবিতী অমসুং দাইনামিজমগী ফলনি হায়না মহাক্না ফোংদোকখ্রে৷ মসিগী সেন্তর অসিনা ভারত অমসুং জপান লৈবাক অনিগী মরক্তা লৈরিবা অফবা মরী অদু উৎলি হায়না মহাক্না ফোংদোকখি৷ মসিগী কনবেন্সন সেন্তর অসি শাবদা জপান্না মতেং পাংলকখিবগীদমক মহাক্না জপানবু থাগৎখ্রে৷ জপানগী প্রধান মন্ত্রী শ্রী সুগা য়োশিহিদ মতম অদুদা চীফ কেবিনেত সেক্রেতরী ওইরমখি হায়না শ্রী মোদীনা পনদুনা নিংশিংখি৷ মতম অদুদগী হৌদুনা মহাক্না প্রধান মন্ত্রী ওইরক্ত্রিফাওবা, মসিগী প্রোজেক্ত অসিদা মহাক পর্সোনেল্লী ওইনা শরুক য়াদুনা লাক্লি৷ ভারতকীদমক মহাক্না তৌবিরম্লিবা অসিগীদমক ভারত মচা খুদিংমক্না মহাকপু ইকাই খুম্নবা উৎলি হায়না শ্রী মোদীনা মখাতানা ফোংদোকখি৷ ঙসিগী থৌরম অসিদা য়াম্না অচেৎপা মরী লৈনরম্বা মমাংগী জপানগী প্রধান মন্ত্রী শ্রী শিঞ্জো অবেবু প্রধান মন্ত্রী শ্রী নরেন্দ্র মোদীনা নিংশিংখ্রে৷ রুদ্রকশকী মতাংদা জপানগী প্রধান মন্ত্রী শ্রী শিঞ্জো অবেনা কাশিদা লাকখিবা মতমদা মহাক্কা ৱারি শান্নখিবা অদু মহাক্না নিংশিংখ্রে৷ মসিগী বিল্দিং অসিদা মোদর্নিতী অমসুং কল্চরেল গ্লোগী মঙাল লৈ হায়না প্রধান মন্ত্রীনা ফোংদোকখি৷ শ্রী মোদীনা জপানদা চৎলুবা মতমদা মী অমগা অমগগী মরক্তা অসিগুম্বা মরী অসি লৈবা উখিরম্মী অমসুং রুদ্রকশকুম্বা প্রোজেক্তশিং অমসুং অহমেদবাদতা লৈরিবা জেন গার্দেননা মসিগী মরী অসি উৎলি হায়না শ্রী মোদীনা ফোংদোকখি৷ ঙসিদি স্ত্রাতিজিক অমসুং ইকোনোমিক স্ফেয়রশিংদা জপান অসি ভারতকী খ্বাইদগী থাজবা য়ারবা মরুপশিংগী মনুংদা অমনি হায়না প্রধান মন্ত্রী শ্রী মোদীনা থাগৎখ্রে৷ ভারতকা জপানগা মরুপ-মপাং ওইবগী লৈনরিবা মরী অসি লমদম অসিদা খ্বাইদগী ফরবা নেচরেল পার্তনরশিংগী মনুংদা অমা ওই হায়না মহাক্না ফোংদোকখি৷ ভারত অমসুং জপানদা দিবলপমেন্ত লাক্লিবা অসি মখোয়গী নুংঙাইবা অপেনবগা মরী লৈনগদবনি হায়বসি লৈবাক অনিমক্না খঙই৷ মসিগী দিবলপমেন্ত অসি ওল-রাউন্দ ওইগদবনি, ময়ামগীদমক ওইগদবনি অমসুং ময়াম পুম্নমক মনুং চলহনগদবনি৷ ইশৈ, ম্যুজিক অমসুং আর্ত বনারস্তা তুংদুনা লৈ হায়না প্রধান মন্ত্রীনা ফোংদোকখি৷ মফম অসিদা গঙ্গাগী ঘাতশিংদা, আর্ত কয়া অমা শেমগৎখ্রে, লৌশিংনা মতোন লোমখ্রে অমসুং মীওইবা জাতিগা মরী লৈনবা মরু ওইবা ৱাখল্লোন কয়া অমা মাই পাক্না পাংথোকখ্রে৷ মতৌ অসুম্না বনারস্না ইশৈ, ধর্ম, স্পিরিত, নোলেজ অমসুং সাইন্সকী অচৌবা গ্লোবেল সেন্তের ওইবা ঙমগদৌরিবনি৷ মসিগী সেন্তর অসি কল্চরেল হব অমা ওইরগনি অমসুং তোঙান তোঙানবা মীয়ামশিং পুপনশিন্নবগী মেদিয়ম মেদিয়ম অমা ওইরগনি৷ মসিগী সেন্তর অসি য়োকখৎতুনা থম্নবা কাশিগী মীয়ামদা মহাক্না হায়জখ্রে৷ হৌখিবা চহি ৭ অসিদা কাশিদা দিবলপমেন্ত প্রোজেক্ত কয়া অমনা লৈতেংখ্রে, অসিগুম্বা লৈতেং অসি রুদ্রকশা য়াওদনা মতৌ করম্না মপুং ফাবা ঙম্লিবনো?, হায়না প্রধান মন্ত্রীনা হায়খি৷ হৌজিক্তি তশেং-তশেংবা শিব ওইরিবা কাশিনা মসিগী রুদ্রকশা অসি শিজিন্নরে, কাশিগী চাওখৎ-থৌরম হেন্না-হেন্না মঙাল নাইরগনি, অমসুং কাশিগী ফজবা হেন্না হেনগৎলগনি৷
রেলৱে সেক্তরদা ইন্দিয়া-মোরোক্কো কোওপরেসন এগ্রীমেন্ত মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেলৱে সেক্তরগী তোঙান তোঙানবা লমশিংদা মতম শাংনা চৎনগদবা কোওপরেসন অমসুং পার্তনরশিপ দিব্লপ তৌনবা ভারত অমসুং মোরোকান নেস্নেল রেলৱেজ ওফিসকী মরক্তা কোওপরেসন এগ্রীমেন্ত অদু অয়াবা পীখ্রে । কোওপরেসন এগ্রীমেন্ত অসি ২০১৭কী দিসেম্বর ১৪দা খুৎয়েক পীনখিবনি । কোওপরেসন এগ্রীমেন্ত অসিনা মখাগী লমশিং অসিদা তেক্নিকেল কোওপরেসন ঙমহল্লগনি:- ত্রেনিং অমসুং স্তাফ দিব্লপমেন্ত; এক্সপার্ত মিসনশিং, এক্সপিরিয়েন্স অমসুং পর্সোনেল একচেঞ্জ তৌবা; অমসুং এক্সপার্তশিং একচেঞ্জ তৌবা য়াওনা ম্যুচুয়েল তেক্নিকেল এসিস্তেন্স য়ুমফম : রেলৱে মন্ত্রালয়না মশিং য়াম্লবা মীরমগী সরকারশিং অমসুং নেস্নেল রেলৱেশিংগা লোয়ননা রেল সেক্তরদা তেক্নিকেল কোওপরেসনগীদমক এমওয়ুশিং খুৎয়েক পীনরি । কোওপরেসনগী মশক খংদোক্লবা লমশিংদা অয়াংবা খোংজেলগী কোরিদোরশিং, হৌজিক লৈরিবা রুতশিংদা খোংজেল হেঙ্গৎহনবা, ৱার্ল্দ ক্লাস স্তেসনশিং দিব্লপ তৌবা অমসুং রেল ইনফ্রাস্ত্রকচর মোদর্নাইজ তৌবা অসিনচিংবা য়াওরি । এমওয়ুশিং অসিনা ভারতকী রেলৱেজকীদমক রেলৱে সেক্তরদা খ্বাইদগী নৌবা দিব্লপমেন্তশিং অমসু নোলেজ ইন্তরেক্ত অমসুং সেয়ার তৌনবা প্লেতফোর্ম অমা পীরগনি । এমওয়ুশিং অসিনা তেক্নিকেল এক্সপার্তশিং, রিপোর্তশিং অমসুং তেক্নিকেল দোকুমেন্তশিং, অকক্নবা তেক্নোলোজী এরিয়াশিংদা ত্রেনিং অমসুং সেমিনার/ ৱার্কশোপশিং অমসুং নোলেজ সেয়ার তৌবগীদমক অতোপ্পা ইন্তরেক্সনশিং লাইথোকহল্লগনি ।
ভেতেরান পাউমী মধুরিবেন লৈখিদবদা প্রধান মন্ত্রীনা অৱাবা ফোঙদোকখ্রে

ভেতেরান পাউমী মধুরিবেন লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। প্রধান মন্ত্রীনা ত্বিৎ তৌখি; “ চিত্রালেখা ফেমিলিগী মধুরিবেন লৈখিদবদা অৱাবা ফাওহল্লে। মহাক লৈখিদবা অসি পাউচে পারিবশিংগী অচৌবা মাঙজবা অমনি। মহাক্কী ইমুং-মনুং অমসুং মহাক্কী খুৎইশিং পারিবশিংগী অৱাবদা শরুক য়াজরি। ঔম শান্তি”।
মাওরিসসকী প্রধান মন্ত্রী জুগনৌথতা প্রধান মন্ত্রীনা থাগৎপগী ফোন কোল তৌখ্রে

মাওরিসসকী প্রধান মন্ত্রী প্রবিন্দ কুমার জুগনৌথগা লোয়ন্না প্রধান মন্ত্রী নরেন্দ্র মোদীনাতে লিফোনদা ৱারী শানখি অমসুং হন্দক পাংথোকখিবা মীখলদা মহাক্না মাইপাকপগীদমক মহাকপু থাগৎখি। প্রধান মন্ত্রী মোদীনা হায়খি প্রধান মন্ত্রী জুগনৌথগী লুচিংবদা মাওরিসসকী মীয়াম থাজবা থম্লি। মসিনা মহাক্কী মাওরিসিয়ান সরকারগী চাউখৎ-থৌরাংদা য়ুম্ফম ওইবা থৌশিলশিং মীয়াম্না শৌগৎপা উৎলি। নাকল অনিমক কান্নবা ফংনবা লৈবাক অনিগী মরক্ত মতেং পীনবা মখা তানা চৎথগনি হায়না ভারতকী থাজবা অদু মহাক্না অমুক হন্না ফোংদোকখি। প্রধান মন্ত্রী জুগনৌথনা প্রধান মন্ত্রী মোদী থাগৎখি অমসুং ভারতকা লৈনবা অখন্নবা মরি অসি চাউখৎহন্নবগী অমসুং নাকল অনিগী মতেং পীনবা হেন্না কনখৎহন্নবগী অপাম্বা ফোংদোকখি। হন্দক পাংথোকখিবা অপ্রভাসী দিৱস থৌরমশিংদা উত্তর প্রদেশকী রাজ্যপাল চীফ গেস্ত ওইনা শরুক য়াবগীদমক মহাক্না ভারত সরকার থাগৎখি। মহাক্না খুদোংচাগদবা মতম য়েংলগা ভারত্ত লাক্নবা প্রধান মন্ত্রী মোদীনা চেবাউ পীবা অদু প্রধান মন্ত্রী জুগনৌথনা তরাম্না লৌখি।
২০০১ পর্লিয়ামেন্ত থৌদোক্তা লৈখিদ্রবা অথৌবশিংদা প্রধান মন্ত্রীনা ইকায়খুম্নবা উৎখ্রে

২০০১ পর্লিয়ামেন্ত থৌদোক্তা লৈখিদ্রবা অথৌবশিংদা প্রধান মন্ত্রী নরেন্দ্র মোদীনা ইকায়খুম্নবা উৎখ্রে । প্রধান মন্ত্রীনা হায়খি, “ ঙসিগী নুমিৎ অসিদা ২০০১দা ঐখোয়গী পর্লিয়ামেন্তদা এতেক তৌরকপদা থৱায় থাখ্রবা অথৌবশিংগী মফমদা ঐখোয়না ইকায়খুম্নবা উৎচরি । মখোয়গী থৌনা অমসুং অফবা থবক অদুনা ভারতমচা খুদিংমক্তা ইথিল পীরে” ।
প্রধান মন্ত্রীনা ১৮ শুবা এসিয়ন গেম্সকী মেদল ফংলক্লবশিংগা উনখ্রে

প্রধান মন্ত্রীনা ঙসি মহাক্কী শঙ্গাইদা হন্দক্তা লোইশিনখিবা ১৮ শুবা এসিয়ন গেম্সকী মেদল ফংলক্লবশিংগা উনখ্রে। মহাক্না মেদল ফংলক্লবশিংদা হায়খি মদুদি মখোয়গী মশান্না অদুনা ভারত মচাশিংগী চাউথোকচবা হেনগৎহল্লে। মহাক্না থাজবা ফোংদোকখি মদুদি মেদল ফংলক্লবশিংনা মখোয়গী মিংচৎ অমসুং মদুগী অরং-অরাক অদুদা পুক্নীং লুপ্লোইদবনি অমসুং মখোয়গী ৱাখল অদু তুংদা হেন্না ফনা পাংথোক্নবগীদমক খনগদবনি। উনবা অদুদা প্রধান মন্ত্রীনা শান্নরোইশিংদা হায়খি মদুদি মখোয়না মখোয়গী পার্ফোরমেন্স হেনগৎহন্নবগীদমক্তা তেক্নোলোজী শিজিন্নগদবনি। মহাক্না হায়খি মদুদি শান্নরোইশিংনা তেক্নিক্কী মতেংনা মখোয়গী পার্ফোরমেন্স অদু নৈনগদবনি। মখোয়না মালেমগী খ্বাইদগী ফবা শান্নরোইশিংগী পার্ফোরমেন্সতগীসু তমগদবনি। প্রধান মন্ত্রীনা ৱাফম অসিদা নুংঙাইবা ফোংদোকখি মদুদি অপীকপা শহরশিং, খুঙ্গংগী লমদম অমসুং লাইরবা ইমুং-মনুংগী নহাশিংনা মাংজিল থারক্লি লোইননা মেদল ফংলক্লি। মহাক্না হায়খি মদুদি খুঙ্গংগী লমদা অশেংবা থৌনা অদু লৈরি অমসুং ঐখোয়না অদুগুম্বা থৌনা অদু মখা তানা ফুদোকহনগদবনি। মহাক্না হায়খি মদুদি শান্নরোইশিংনা নুংতিগী কয়াগী মতিক হোৎনবগে হায়বসি মপানগী তাইবংনা খঙদে। লৈবাক্কীদমক্তা মেদল ফংনবগীদমক অৱাবা কয়া মায়োক্নরিবা শান্নরোইশিংগী মতাংদা পল্লকপদা প্রধান মন্ত্রীগী পুক্নীং নৌরকখি। মহাক্না অসিগুম্বা শান্নরোইশিংগা থক্সি-খাসি, কৎথোকপা অমসুং থৌনা অদুবু সলাম তৌখি। মহাক্না থাজবা ফোংদোকখি মদুদি লৈবাক অসিনা অসিগুম্বা শান্নরোইশিং অসিগী থৌনা অদুদগী ইথিল লৌজগনি। প্রধান মন্ত্রীনা শান্নরোইশিংদা হায়খি মদুদি মখোয়না মনা ফংলবা মতুংদা তুমিন্না লৈথোক্লোইদবনি। মহাক্না শান্নরোইশিংদা হায়খি মদুদি মখোয় মিংচৎ হেন্না ফংনবগীদমক্তা হেন্না কন্না হোৎনগদবনি। মহাক্না হায়খি মদুদি মেদল ফংলক্লবশিংগী খ্বাইদগী চাউবা শিংনবা অদু হৌজিক ওইরক্লবনি অমসুং মখোয়না ওলেম্পিক গেম্সকী পান্দম অদুদগী মিৎয়েং থৈরোইদবনি। খৌরম অদুদা য়ুথ এফিয়র্স অমসুং স্পোর্ত মন্ত্রী ক্নোলেল রাজ্যবর্ধন রাথোরসু শরুক য়াখি। মহাক্না হায়খি মদুদি মেদল তোল্লীদা হেনগৎলক্লিবা অমদি নহা ওইরিবা শান্নরোইশিংদা পীরিবা ইথিলশিং অসিগী মরুমদা প্রধান মন্ত্রীগী ভিজন অমসুং সরকারগী অনৌবা খোংথাংশিংগী থৌদাং চাউনা য়াওই। পনবা য়াই মদুদি ভারতনা ইন্দোনেসিয়াগী জকার্তা অমসুং পালেম্বাংদা চৎথখিবা ১৮ শুবা এসিয়ন গেম্সতা পুন্না মেদল ৬৯ ফংলকখি। ২০১০দা গুৱাংজৌ এসিয়ন গেম্সতা ভারতনা মেদল ৬৫ লৌরকখিবা অদুগা য়েংনরুবদা হন্দক ভারতনা মেদল ৬৯ লৌদুনা হেন্না ফগৎখি।
ঝার্খন্দ রাজ্য শেমখিবা নুমিৎতা প্রধান মন্ত্রীনা ঝার্খন্দগী প্রজা মীয়ামদা য়াইফ-পাউজেল পীখ্রে

ঝার্খন্দ রাজ্য শেমখিবা নুমিৎতা প্রধান মন্ত্রী শ্রী নরেন্দ্র মোদীনা ঝার্খন্দগী প্রজা মীয়ামদা য়াইফ-পাউজেল পীখ্রে। ভগবান বির্সা মুন্দাগী পুৱারী ওইরবা লমদম অসি চাউখৎপগী লম্বীদা মাংলোমদা চংশিনবা ওইরসনু হায়না মহাক্না য়াইফ-পাউজেল পীখি। ত্বীৎ অমদা মহাক্না হায়খি, “ঝার্খন্দগী মীপুম খুদিংমকপু রাজ্য শেমখিবা নুমিৎতা য়াইফ-পাউজেল পীজরি। মশাগী অথোইবা সংস্কৃতিগা লোয়ননা পুৱারী ওইনা শকতাক্লিবা ভগবান বির্সা মুন্দাগী লমদম অসি চাউখৎপগী লম্বীদা মাংলোমদা চংশিনবা ওইরসনু, মসিমক থৌনিজরি।”
মন্ত্রীমন্দলনা সর্ভে নং. ৪০৮, জলন্ধর কেন্তা কেন্দ্রীয় বিদ্যালয় শেমগৎ-শাগৎনবগীদমক কেন্দ্রীয় বিদ্যালয় সঙ্গথন্দা ঙাকশেলগী লম একর ৭.৫ পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলন সর্ভে নং. ৪০৮, জলন্ধর কেন্তা কেন্দ্রীয় বিদ্যালয় নং.৪ শেমগৎ-শাগৎনবগীদমক্তা কেন্দ্রীয় বিদ্যালয় সঙ্গথন্দা চহিদা লুপা ১গী য়ামদবা ভারাদা লীজ ওইনা এ-১ ঙাকশেলগী লম একর ৭.৫ পীবগী অয়াবা পীখ্রে। য়ুম্ফমঃ হৌজিক্কী ওইনা জলন্ধর কেন্তকী কেন্দ্রীয় বিদ্যালয় নং. ৪ অসি জলন্ধরগী সর্ভে নং. ৪০৮দা কুলৱন্ত হোলগী মায়োক্নবদা লৈবা এম.ই.এস. বিল্দিংদা মতম খরগী ওইনা ১৯৮৭তগী শিজিন্নরক্লি। মসি এ-১ ঙাকশেলগী লমদা শন্দোকখ্রি। হৌজিক্কী ওইনা জলন্ধর কেন্তকী কেন্দ্রীয় বিদ্যালয় নং. ৪দা পুন্না অঙাং ১৩৪৬ তম্লি। কেন্দ্রীয় বিদ্যালয় সঙ্গথন্না মশাগী লেংদ্রবা বিল্দিং শাদুনা স্কুল ওথোরিতীশিংনা মফম অদুদা থবক তৌরিবা শিন্মীশিংগী মহৈ-মশিংগী ওইবা মথৌ তাবশিং মপুং ফাহন্নবগীদমক্তা ওপ্তিমেল ইনফ্রাস্ত্রকচর শেমগৎ-শাগৎপদা মতেং ওইরগনি। বিদ্যালয়গী বিল্দিং মপুং ফানা শেমগৎলবা মতুংদা লেমহৌরিবা লম একর ১৮.৫ লান্মীদা পীখিগনি।
প্রধানমন্ত্রীনা সরদার সরোবর দাম জাতিদা কৎথোকখ্রে; দভোইদা পাংথোকপা নর্মদা মহোৎসব লোইশিনবগী থৌরমদা শরুক য়াখ্রে

প্রধানমন্ত্রী শ্রী নরেন্দ্র মোদীনা ঙসি জাতিদা সরদার সরোবর দাম কৎথোকখ্রে। থৌরম অসিদা কেবদিয়াদা লৈবা দামদা লাইনীং-লাইশোন অমসুং ভজনশিং শক-শোনখি। থৌরম অসিদা প্রধানমন্ত্রীনা প্লেক অমা মাইখুম হাংদোকখি। মতুংদা, প্রধানমন্ত্রীনা সাধু বেত্তা সরদার বল্লভভাই পতেলদা কৎথোকপা শক্তম, অপুনবগী শক্তম শেমগৎলিবা মফমদা চৎখি, মদু সরদার সরোবর দামদগী খজিক্তং চৎলগা লৈ। মহাক্না শেমগৎলিবা মফমদা থবক্কী খোংজেল অদু য়েংশিনখি। দভোইদা পাংথোকপা মীয়ামগী ওইবা মীফম অমদা, প্রধানমন্ত্রীনা নেস্নেল ত্রাইবেল ফ্রিদম ফাইতর ম্যুজিয়মগী উরেপ-উয়ুং তম্ননবা প্লেক অমা মাইখুম হাংদোকখি। থৌরম অসিবু গুজরাৎকী তোঙান তোঙানবা জিলাশিংদা নর্মদা তুরেলগী মরমদা খঙহল্লিবা নর্মদা মহোৎসব লোইশিনবগী নুমিৎ ওইনসু লৌখি। থৌরম অদুদা ৱা ঙাংলদুনা মহাক্না হায়খি মদুদি মসিগী মীয়াম তিল্লবা মীয়ামগী মীফম অসিদগী মীয়ামগী পুক্নীংদা লৈরিবা নর্মদাগীদমক্তা ইকাই খুম্নবা অদু খঙবা ঙম্মি। বিশ্বকর্ম জয়েন্তিগী থৌরম অদুদা মহাক্না হায়খি মদুদি মহাক্না অদুগুম্লবা লৈবাক্কী চাওখৎ-থৌরাংগীদমক্তা থবক তৌরিবা পুম্নমক্কী মফমদা কোক নোঞ্জরি। প্রধানমন্ত্রীনা পুক্নীং থৌগৎখি মদুদি ঐখোয় ২০২২ ফাওবগী মনুংদা অনৌবা ভারত শেম্ননবগীদমক করিগুম্বী অমত্তা খাকপা তৌরোইদবনি। প্রধানমন্ত্রীনা দামদা থমখিবা সরদার পতেলগী মিয়েং অদুবু নীংশিংখি। মহাক্না হায়খি মদুদি সরদার পতেল অমসুং দা০ বাবাসাহেব অম্বেদকর অনিনা ইথৈ-লৌখোং অমসুং ঈশিংগী লম্বীদা য়াম্না কন্না শাফু পীরম্মি। প্রধানমন্ত্রীনা হায়খি মদুদি ঈশিংগী পাম্বৈ ৱাৎপনা চাওখৎপগী লম্বীদা অচৌবা অপনবা অমা ওইহল্লি। মহাক্না হৌখিবা মতমদা ঙমখৈগী মফমশিংদা চৎখিবশিং অদু নীংশিংখি, মতম অদুদা বিএসএফকী জৱানশিংগী মফমদা ঈশিং মরাং কাইনা লৈরমদে। মহাক্না হায়খি মদুদি ঐখোয়না জৱানশিংগীদমক্তা ঙমখৈগী মফমশিংদা নর্মদা ঈশিং পুরে। মহাক্না হায়খি মদুদি সরদার সরোবর দাম শাবদা গুজরাৎকী লম্বোইবশিং অমসুং ঋষিশিংনা চাওরবা থৌদাং য়াবীখি। মহাক্না হায়খি মদুদি নর্মদা তুরেলগী ঈশিংনা মীয়ামগী মতেং পাংগনি অমসুং পুন্সিবু হোংদোক্কনি। প্রধানমন্ত্রীনা হায়খি মদুদি লৈবাক্কী নোংচুপ থংবা শরুক্তা ঈশিংগী অৱাৎপা লৈ অমসুং নোংপোক থংবা শরুক্তা মৈ অমসুং গ্যাসকী অৱাৎপা লৈ। মহাক্না হায়খি মদুদি ভারতনা চাওখৎপগী অনৌবা মতোল অদুদা য়ৌবা ঙম্ননবা অৱাৎপশিং অসি লাকশিন্নবগীদমক থবক পাইখৎলি। প্রধানমন্ত্রীনা হায়খি মদুদি অপুনবগী শক্তম অসি সরদার পতেলগীদমক্তা মতিক চাবা শ্রদ্ধাঞ্জলি ওইরগনি অমসুং লমকোইবশিংগী পুক্নীং চিংশিন্নীংঙাই ওইরগনি। মহাক্না ত্রাইবেল কাংলুপকী কোলোনিয়েলিজমগী মায়োক্তা লান্থেংনখিবা নীংতম-লান্মীশিংবু নীংশিংখি।
প্রধানমন্ত্রীনা দা. বাবাসাহেব অম্বেদকরগী মফমদা মহাক্কী মহাপরিনির্বন দিবস লাকপদা ইকায় খুম্নখ্রে

প্রধানমন্ত্রী শ্রী নরেন্দ্র মোদীনা দা. বাবাসাহেব অম্বেদকরগী মফমদা মহাক্কী মহাপরিনির্বন দিবস লাকপদা ইকায় খুম্নখ্রে । প্রধানমন্ত্রীনা হায়খি, “ঐহাক্না দা. বাবাসাহেব অম্বেদকরগী মফমদা মহাক্কী মহাপরিনির্বন দিবস লাকপদা ইকায় খুম্নজরি । মুম্বাইদা লৈরিবা চত্যা ভুমিদা ঐহাক্না খুরুমজরুবা মতমদা চাওনা থৌজান ফংজখি । খোংচৎ অদুগী পিকচর খরা খুদোল তমজরি । https://twitter.com/narendramodi/status/938234707099217920/photo/1“,
সুরত্তা প্রধান মন্ত্রীনা খ্বাইদগী নৌবা হোস্পিতাল শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি সুরত্তা খ্বাইদগী নৌবা সুপর স্পেসিয়েলিতী রসিলাবেন সেবান্তিলাল শাহা ভেনস হোস্পিতাল শঙ্গাখ্রে। মহাক্না নুংঙাইবা ফোংদোকখি মদুদি হোস্পিতাল অসিনা আয়ুশ্মান ভারত স্কিমগী মখাদা মীয়ামগী সেবা তৌরগনি। মীয়াম তিনখিবা অমদা ৱা ঙাংলদুনা প্রধান মন্ত্রীনা হায়খি মদুদি মহাক্কী সরকারনা মশা মউ ফবা ভারত অমগীদমক থবক তৌরি। লাইরবশিংগীদমক সরকারনা লৌখৎলিবা খোংথাংশিং অদু মহাক্না পনখি। মহাক্না হায়খি মদুদি প্রধান মন্ত্রী সুরক্ষিৎ মাত্রিৎত্ব অভিয়ান অমসুং মিসন ইন্দ্রধনুশকুম্বা অনৌবা খোংথাংশিংনা মী শিবগী চাং হন্থহনবদা অচৌবা থৌদাং অমা লৌরি। প্রধান মন্ত্রীনা লাল কিলাদগী স্বচ্ছতা অভিয়ানগীদমক লাওথোকখিবদা করেম্নখিবা মখোয়শিং অদুদা মতিক চাবা পাওখুম পীরদুনা মহাক্না হায়খি মদুদি ঙসিদি চাউখ্রবা সেনিতেসন দ্রাইবনা মরম ওইদুনা হৌজিক্তি অপুনবা মীশিংগী চাদা ৯৭না লু-নানবা তোইলেৎশিং শিজিন্নরে। প্রেভেন্তিব হেল্থ কেয়রগী মরুওইবা অদুসু প্রধান মন্ত্রীনা কন্না পনখি অমদি ৱেলনেসকীদমক যোগগী থৌদাং অদু মালেম অসিনা খঙবিরে হায়খি। প্রধান মন্ত্রীনা হায়খি মদুদি আয়ুশ্মান ভারত স্কিমনা পুন্না অনৌবা ইকোসিস্তেম অমা শেম্লগনি মদুনা ভারতপু হেন্না মশা মউ ফহনবদা মতেং ওইরগনি। স্কিম অসিনা তায়র ২-৩ সহরশিংদা অনৌবা হোস্পিতালশিং লিংখৎপদা ইনোৎ পীরগনি মদুনা হেল্থকেয়র সেক্তরদা থবক ফংহন্নবগী খুদোংচাবসু হেঙ্গৎহল্লগনি হায়না মহাক্না মখা তাখি। মহাক্না হায়খি মদুদি হৌজিক্তি মীয়ামগীদমক্তা জেনেরিক মেদিসিন মশিং য়াম্না ফংহল্লে মদুনা হেল্থকেয়রগী মমল হন্থহনবতা নত্তনা তাংলবা পুন্সী কয়া কনবসু ঙমহল্লগনি। শেল-থুমগী শোত্থরবা কাংলুপকীদমক চাদা ১০ রিজার্বেসন কোতা অহানবা ওইনা চৎনহনবগীদমকসু প্রধান মন্ত্রীনা গুজরাতপু থাগৎপা ফোংদোকখি।
দীপক পুনিয়া শম্নাদা ব্রোঞ্জ ফংহৌদ্রে অদুবু ঐখোয় পুম্বগী থম্মোয়দি হুখ্রে: পি.এম.

প্রধান মন্ত্রী শ্রী নরেন্দ্র মোদীনা, হায় মদুদি দীপক পুনিয়া শম্নাদা ব্রোঞ্জ ফংহৌদ্রে অদুবু ঐখোয় পুম্বগী থম্মোয়দি হুখ্রে । প্রধান মন্ত্রী মসিসু হায় মদুদি মহাক অসি গ্রীত অমসুং হৈশিংবগী পাৱরহাউসনি। ত্বীত অমদা প্রধান মন্ত্রীনা হায়খি; “দীপক পুনিয়া শম্নাদা ব্রোঞ্জ ফংহৌদ্রে অদুবু ঐখোয় পুম্বগী থম্মোয়দি হুখ্রে । প্রধান মন্ত্রী মসিসু হায় মদুদি মহাক অসি গ্রীত অমসুং হৈশিংবগী পাৱরহাউসনি। তুংগী অহেনবা তান্নবা কয়া দীপক্তা য়াইফরোল পীজরি।#Tokyo2020”
শ্রী কল্যান সিংহনা লৈখিদবদা মীদিয়াদা পি.এম.না থমখিবা ৱারোল

মসি ঐখোয় পুম্নমক্কী ওইনা নুংঙাইতবা পুংফম অমনি। কল্যান সিংহজীগী মমা-মপানা মহাকপু কল্যান সিংহ হায়না মমিং থোনখি। মহাক্কী মমা-মপানা মঙোন্দা থোনবীরম্বা মমিং অদুগা চানবা মওং অমদা মহাক্না হিংখি। মহাক্কী পুন্সি চুপ্পা মীয়ামগী য়াইফনবগী থবক তৌদুনা মহাক্না হিংলমখি, মহাক্না মীয়ামগী য়াইফবা হায়বা অসি মহাক্কী পুন্সিগী মন্ত্র ওইহনখি। অমসুং মহাক্না ভারতীয় জনতা পার্তী, ভারতীয় জনসংঘ, অপুনবা ইমুং অসিবু ৱাখল্লোন অমগীদমক, লৈবাক অসিদা অফবা তুংলমচৎকীদমক কত্থোকখি। কল্যান সিংহজী অসি লৈবাক অসিগী কাচিন-কোয়া খুদিংমক্তা থাজবগী মমিং অমা ওইখি। মহাক অসি প্রতিব্রতগী ৱারেপ লৌবা মীওই অমগী মমিং ওইখি অমসুং মহাক্কী পুন্সিগী অয়াম্বা শরুক মীয়ামগী য়াইফনবা থবক তৌরমখি। মঙোন্দা থৌদাং অমা হেক্তা পীবদা, লেজিস্লেচর ওইরবসু, সরকারগী ফম অমা পাইবা ওইরবসু, গভর্নরগী থৌদাং ওইরবসু, মতম চুপ্পদা মীয়াম্না মতৌ তমজনীংঙাই ওইবা মীশক অমা ওইখি। মীচম প্রজানা থাজবা থম্বগী খুদম অমা ওইখি। লৈবাক অসিনা মমল য়াম্লবা মীশক, মতিক-ময়াই চেনবা লুচিংবা অমা মাংজরে। মখোয়না তৌরম্বা অদু মহুৎ শিঞ্জনবা ঙম্নবা মখোয়গী ৱাখল্লোনশিং, মখোয়গী শঙ্গা অদু মতৌ তমসি অমসুং মখোয়গী মঙলানশিং থুংহনবদা নীংহন্নবা তৌগুমসি। ঐহাক্না মবুঙো শ্রী রামগী খুয়া খাদা কল্যান সিংহজীবু চংজফম পীবীনবা থৌনিজরি অমসুং মবুঙো রামনা মহাক্কী ইমুং-মনুংবু অৱাবা তানফম অসিদা থৌনা পীনবীবা ওইরসনু। অমসুং লৈবাক অসিগী ওইনসু মফম অসিগী ভেল্যুশিং, ৱাখল্লোনশিং, নাৎ, চৎনবীদা থাজবা থম্লিবা নুংঙাইতবা পোক্লিবা মীওই খুদিংমক থেমজিনবীনবা থৌনিজরি।
প্রধান মন্ত্রী নরেন্দ্র মোদী অমসুং ভুতানগী প্রধান মন্ত্রী দাঃ লোতে শেরিংগী মরক্তা তেলেফোন্দা ৱারী শানখিবা

প্রধান মন্ত্রী শ্রী নরেন্দ্র মোদীনা ঙসি ভুতানগী প্রধান মন্ত্রী লাইয়োনছেন দাঃ লোতে শেরিংগা তেলেফোন্দা ৱারী শানখ্রে। ভুতানগী প্রধান মন্ত্রীনা কোবিদ-১৯ লায়চৎকী হৌখিবা ৱেবকী মায়োক্তা ভারতকী সরকার অমসুং মীয়ামগা লোয়ন্না পুন্ন হোৎনমিন্নখিবা অদুবু ফোংদোকখি। প্রধান মন্ত্রীনা ভুতানগী সরকার অমসুং মীয়াম্বু মখোয়গী য়াইফ পাওজেল অমসুং মখোয়না পীরকপা মতেংগীদমক থাগৎপা ফোংদোকখি। মহাক্না হিস মেজেস্তী নিংথৌগী লুচিং মখাদা ভুতান্না লায়চৎ অসিগী মায়োক্তা লান্থেংনরিবা অসিবুসু থাগৎপা ফোংদোকখি অমসুং লাইয়োনছেন্দা মখা তানা কন্না হোৎননবা য়াইফ পাওজেল পীখি। হৌজিক ওইরিবা ফিভম অসিনা মখা তানা ভারত অমসুং ভুতানগী মরক্তা অখন্নবা মরুপ-মপাং অমা ওইহনবা, নাকল অনিগী ৱাখল তামিন্নবা অমসুং ৱা তানবা চেৎশিনবা, কলচরেল হেরিতেজগী মতাংদা মত পীনবা অমসুং মীয়ামগী পাও ফাওননবা শক্তি লৈবা মীওইগী মতাংদা পনখি।
প্রধান মন্ত্রীনা ৱুহান রেসক্যু ওপরেসন্দা থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা ৱুহান্দা পন্দুনা লৈখিবা ভারতমচাশিং হোন্দোরকপগী ওপরেসন্দা শরুক য়াখিবা এয়র ইন্দিয়া অমসুং হকশেল মন্ত্রালয়গী ওফিসিয়েলশিংনা উৎখিবা থৌদাং অদু থাগৎপা ফোংদোকখ্রে। প্রধান মন্ত্রীনা মী হোন্দোরকপগী ওপরেসনগী তিম মেম্বরশিংদা লেতর ওফ এপ্রিসিয়েসন অমা ইশু তৌখি। লেতর অসি সিভিল এভিয়েসনগী রাজ্য মন্ত্রীনা ক্রিয়ুদা খুৎশিন্নগনি। পাক শন্না শন্দোরক্লিবা নেবেল কোরোনা ভাইরস ফ্লুগী হৌরকফম ওইরিবা, ৱুহান সিতীদগী এয়র ইন্দিয়ানা খুদক্কী ওইবা মী হোন্দোরকপগী ওপরেসন অমা পায়খৎখি। রিজন অসিদা ওইরিবা অরুবা ফিভমগী মতাংদা খংলবা ফাওবা এয়র ইন্দিয়ানা থংনবা নুমীৎ অনি, ২০২০গী জনুৱারী ৩১ অমসুং ২০২০গী ফেব্রুৱারী ১দা এয়র ইন্দিয়াগী তিমগা য়াওনা হকশেল মন্ত্রালয়গী তীম লোয়ননা বি-৭৪৭ এয়রক্রাফ অনি থাদুনা মথংগী নুমিৎতা হল্লকখি।
প্রধান মন্ত্রীনা মীয়ামদা লোকদাউন চেৎনা ঙাক্না চৎনবা অপীল তৌখ্রে

প্রধান মন্ত্রী শ্রী নরেন্দ্র মোদীনা ঙসি হায়খ্রে মদুদি মীয়াম্না লৈবাক অসিদা লোকদাউনবু য়াম্না লুনা লৌনদ্রে। শ্রী মোদীনা ত্বীতরগী থোংদা মীয়ামদা রাজ্য সরকারশিং অমসুং কেন্দ্র সরকারনা পীরিবা দাইরেক্সনশিং চেকশিন্না ইন্দুনা মখোয় মশামক অমসুং মখোয়গী ইমুং-মনুংবু কন্নবা অপীল তৌখি। মহাক্না রাজ্য সরকারশিংদা প্রজাশিংবু লোকদাউনগী পালন তৌহন্নবা হায়জখি।
প্রধান মন্ত্রীনা লৈখিদ্রবা মিস্ত্রেস বালজিৎ কৌর তুলশি জীনা ইবা ‘দ রামায়ানা ওফ শ্রী গুরু গোবিন্দ সিংহ জী’ লাইরিক্কী অহানবা কোপী ফংখ্রে

প্রধান মন্ত্রী, শ্রী নরেন্দ্র মোদীনা শক্নাইরবা উকিল শ্রী কে.তি.এস. তুলশি জীগী অপোকপী মিস্ত্রেস বালজিৎ কৌর তুলশি জীনা ইবা ‘দ রামায়ানা ওফ শ্রী গুরু গোবিন্দ সিংহ জী’গী লাইরিক্কী অহানবা কোপী ফংখ্রে। ত্বীতকী পরীং অমদা, প্রধান মন্ত্রীনা হায়, “শক্নাইরবা উকিল শ্রী কে.তি.এস. তুলশি জীগী অপোকপী মিস্ত্রেস বালজিৎ কৌর তুলশি জীনা ইবা ‘দ রামায়ানা ওফ শ্রী গুরু গোবিন্দ সিংহ জী’গী লাইরিক্কী অহানবা কোপী ফংখ্রে। লাইরিক অসি আই.জি.এন.সি.এ.না ফোংবনি। উনবা অসিগী মনুংদা, লাইরিক লাইশু হৈরবা শ্রী কে.তি.এস. তুলশি জীনা সিখজমগী মরমদা ৱা ঙাংখি অমসুং গুর্বানি শাবদ থীখি। মহাক্কী মওং মতৌনা ঐহাকপু শুহৎখি। মসিদা ওদিও অমা লৈরে।https://t.co/0R9z836sLi”
মহাত্মা গান্ধীগী পোক্নফম পোর্বন্দরদগী তমগদবশিংগী মতাংদা ইবা আর্তিকল অমা প্রধান মন্ত্রীনা থাগৎলে

ঙসি প্রধান মন্ত্রী শ্রী নরেন্দ্র মোদীনা মহাত্মা গান্ধীগী পোক্নফম পোর্বন্দরদগী তমগদবশিংগী মতাংদা ইবা আর্তিকল অমা থাগৎলে। ‘মোদী অচিব’তগী ত্বিৎ অমা লৌখৎলদুনা, প্রধান মন্ত্রীনা ত্বিৎ তৌখি: “অদোম খঙলবরা, ঈশিং য়োক্তুনা থম্নবগী মতাংদা মহাত্মা গান্ধীগী পোক্নফম পোর্বন্দরনা অচৌবা পারা অমা তম্বীরে। মসি পাবদা অদোম নুংঙাইগনি। https://www.narendramodi.in/what-gandhi-ji-s-home-in-porbandar-teaches-us-532460”
সরকারনা ওরিশা অমসুং নোংপোক ভারতকী হিরম খুদিংগী দিবেলপমেন্তদা ৱাশক্লি: প্রধান মন্ত্রী

প্রধান মন্ত্রী বলাঙ্গির চৎখ্রে; ওরিশাগীদমক লুপা পোতি ১৫০০গী মমল ওইবা দিবেলপমেন্ত প্রোজেক্তশিং হৌদোকখ্রে, ঝার্সুগুদাদা মল্তি-মোদেল লোজিস্তিক্স পার্ক (এম.এম.এল.পি.) জাতিদা খুৎশিন্নখ্রে, কনেক্তিবিতী হেঙ্গৎহন্নবা রেলৱে প্রোজেক্ত তরুক শঙ্গাখ্রে, বলাঙ্গির অমসুং বিচুপলিগী মরক্তা কিলোমীতর ১৫গী অনৌবা রেলৱে লাইন শঙ্গাখ্রে প্রধান মন্ত্রী শ্রী নরেন্দ্র মোদী ঙসি ওরিশাগী বলাঙ্গিরদা চৎখ্রে। মহাক্না লুপা কোতি ১৫০০গী মমল ওইবা দিবেলপমেন্ত প্রোজেক্ত কয়া হৌদোকখ্রে অমদি মশিং য়াম্লবা প্রোজেক্তশিংগী উরেপ উয়ুং তমখ্রে। ঙসি অয়ুক প্রধান মন্ত্রী রাইপুরগী স্বামি বিবেকানন্দ এয়ারপোর্ততা থুংলখি তুংদা বলাঙ্গিরগীদমক খোংশানখি। বলাঙ্গিরদা, মহাক্না মল্তি–মোদেল লোজিস্তিক্স পার্ক (এম.এম.এল.পি.) ঝার্সুগুদা জাতিদা খুৎশিন্নখি। এম.এম.এল.পি.না ঝার্সুগুদাবু রিজন অসিদা লোজিস্তিক্সকী প্রাইম হব ওইহল্লগনি। রেল প্রোজেক্তশিংদা ইনোৎ অমা পীরদুনা শ্রী মোদীনা লুপা কোতি ১১৫ চংনা শাখিবা বলাঙ্গির–বিচুপলি রেলৱে লাইন শঙ্গাখি। ওরিশাগী প্রজাশিংদা মহাক্না ৱাশকখিবা অদুগী রিফ্লেক্সন অমদা হৌখিবা চয়োল অহুম অসিদা ওরিশাদা মসিনা মহাক্কী অহুমশুবা খোংচৎনি হায়না প্রধান মন্ত্রীনা ফোংদোকখি। বলাঙ্গিরগী রেলৱে য়ার্দতা পাংথোকপা মীয়ামগী মীফম অমদা ৱা ঙাংলদুনা মহাক্না হায়খি মদুদি, “সরকারনা নোংপোক ভারত অমসুং ওরিশাগী দিবেলপমেন্তকীদমক লেপ্পা লৈতনা হোৎনরি। বলাঙ্গিরদা দিবেলপমেন্ত প্রোজেক্তকী পরিং অমা হৌদোক্লিবা অসি মায়কৈ অসোমদা খোংথাং অমনি।” প্রধান মন্ত্রীনা নগাবালি তুরেল মথক্তা শারিবা অনৌবা থোং, বার্পলি–দুঙ্গারিপলি অমসুং বলাঙ্গির–দিওগাওগী মরক্তা রেলৱে লাইন দবলিং তৌবা, কিলোমীতর ৮১৩ শাংবা ঝার্সুগুদা–ভিজিনগরম অমদি সম্বলপুর–অঙ্গুল লাইনগী ইলেক্ত্রিফিকেসনসু জাতিদা খুৎশিন্নখি। প্রধান মন্ত্রীনা ওরিশাগী সোনেপুরদা লুপা কোতি ১৫.৮১ চংনা শাগদৌরিবা কেন্দ্রিয়া বিধ্যলয়গী উরেপ উয়ুং তমখি। কনেক্তিবিতী অমসুং এজুকেসনগী মরুওইবা অদু পল্লদুনা মহাক্না হায়খি, “এজুকেসন্না হ্যুমেন রিসোর্স দিবেলপমেন্ত হেঙ্গৎহল্লি। অদুবু, অসিগুম্লবা রিসোর্সশিংবু ওপোর্চুনিতীদা ত্রান্সফোর্ম তৌরিবা অসি কনেক্তিবিতীনি। রেলৱে প্রোজেক্ত ৬ শঙ্গারিবা অসি কনেক্তিবিতী হেঙ্গৎনবা ঐখোয়না হোৎনরিবা অদুগী খুদম্নি। মসিনা প্রজাশিংগী চত্থোক চৎশিন লায়থোকহল্লগনি, ইন্দস্ত্রীদা মিনরেল রিসোর্স হেন্না ফংহল্লগনি অমদি লৌমীশিংনা মখোয়গী পোত্থোকশিং অদু অথাপ্পা কৈথেলশিংদা পুবদা মতেং ওইরগনি, ওরিশাগী নাগরিকশিংগী পুন্সী মহিং হেন্না লায়থোকহল্লগনি।” কলচর অমসুং হেরিতেজকী প্রিজার্বেসনগীদমক মহাক্কী ৱাশক অদু খুদম পীরদুনা প্রধান মন্ত্রীনা হায়খি মদুদি মসিনা ঐখোয়গী কলচরেল লিঙ্কশিং চেৎশিনহল্লগনি অমসুং রাজ্য অসিদা তুরিজম পোতেন্সিয়েল হেঙ্গৎহল্লগনি। গন্ধাহারাদি (বৌধ)দা লৈবা নিলমাধব অমসুং সিদ্ধেস্বর লাইশংদা রিনোবেসন অমসুং রেস্তোরেসনগী থবকশিং অদুদা মহাক্না নুঙাইবা ফোংদোকখি। শ্রী মোদীনা বলাঙ্গিরদা রানিপুর ঝারিয়েল গ্রুপ ওফ মোনুমেন্তস অমসুং কালাহান্দিদা লৈবা অসুরগর লানবন্দা রিনোবেসন অমসুং রেস্তোরেসনগী থবকশিং অদুসু শঙ্গাখি।